
Narva linna 2010.aasta eelarves ettenähtud 

kulude tegemise piiramine

1. Asjaolud ja menetluse käik

Arvestades Narva linna 2010.aasta eelarve täitmist tulude osas ja linna eelarvesse tulude laekumise prognoosi (sh füüsilise isiku tulumaksu laekumist ning rajatiste ja hoonete müügitulu) on vajalik piirata linnaeelarve kassalise teenindamise tagamiseks ning rahavoogude juhtimiseks linnaeelarves põhieelarve (eelarve 2010.a.) arvelt ettenähtud kulude tegemist.
Vastavalt Narva Linnavolikogu 28.12.2009 määrusele nr.34 Narva linna 2010.a eelarves Narva Linnavalitsuse Linnavara- ja Majandusametil olid põhieelarve arvelt ettenähtud vahendid munitsipaalobjektide remontideks summas 30 083,8 tuh.krooni.
2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Narva Linnavolikogu 28.12.2009 määruse „Narva linna 2010.aasta eelarve kinnitamine“ nr 34 punkti 9 alusel on linnavalitsusel õigus piirata linnaeelarves ettenähtud kulude tegemist. Vastavalt 28.12.2009 määruse nr.34 punktile 12 Narva linna 2010.a eelarve lisas 5 loetletud munitsipaalobjektide remontide eest tasutakse peale rajatiste ja hoonete müügilt tulu laekumist (vastav lisa on kinnitatud Narva Linnavolikogu 21.01.2010 määrusega nr.1 „Narva linna 2010.a eelarve muutmine“ summas 30 083,8 tuh.krooni). Lisa 4 „Narva linna 2010.aasta eelarves ettenähtud toetuste väljamaksmine“ on kinnitatud Narva Linnavolikogu 28.12.2009 määrusega „Narva linna 2010.aasta eelarve kinnitamine“ nr 34 (muudetud Narva Linnavolikogu 21.01.2010 määrusega nr.1). 
3. Otsus
3.1. Piirata Narva Linnavalitsuse Linnavara- ja Majandusameti 2010.a eelarvet põhieelarve (eelarve 2010.a) arvelt kavandatud kulude tegemist summas 30 083,8 tuh.krooni.
3.2. Narva linna ametiasutustel Narva linna 2010.a eelarve lisas 4 loetletud toetused väljamaksta igal kuul kuni üks kaheteistkümnendik 2010.a eelarves ettenähtud summast.
3.3. Narva Linnavalitsuse Linnavara- ja Majandusametil esitada Narva Linnavalitsusele käesoleva aasta 5. veebruariks kulude piiramiseks teostatavate toimingute loetelu koos seletuskirjaga vastavalt kulude jaotusele majandusliku sisu järgi.
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

